Διάταξη του Προέδρου του Γενικού Δικαστηρίου της 11ης Μαρτίου 2013 Communicaid Group κατά Επιτροπής
(Υπόθεση T-4/13 R)
(Ασφαλιστικά μέτρα - Δημόσιες συμβάσεις παροχής υπηρεσιών - Διαδικασία προσκλήσεως υποβολής προσφορών - Υπηρεσίες διδασκαλίας ξένων γλωσσών - Απόρριψη προσφοράς διαγωνιζομένου - Αίτηση αναστολής εκτελέσεως και λήψεως προσωρινών μέτρων - Απώλεια ευκαιρίας - Έλλειψη σοβαρής και ανεπανόρθωτης ζημίας - Έλλειψη επείγοντος)
Γλώσσα διαδικασίας: η αγγλική
Διάδικοι
Αιτούσα: Communicaid Group Ltd (Λονδίνο, Ηνωμένο Βασίλειο) (εκπρόσωποι: C. Brennan, solicitor, F. Randolph, QC, και M. Gray, barrister)
Καθής: Ευρωπαϊκή Επιτροπή (εκπρόσωποι: S. Delaude και S. Lejeune, επικουρούμενες από τον P. Wytinck, δικηγόρο)
Αντικείμενο
Αίτημα, αφενός, να ανασταλεί η εκτέλεση των αποφάσεων της Επιτροπής με τις οποίες απορρίφθηκαν οι υποβληθείσες από την αιτούσα προσφορές για περισσότερα τμήματα στο πλαίσιο διαγωνισμού για τη σύναψη συμφωνιών-πλαισίων σχετικών με την παροχή υπηρεσιών διδασκαλίας ξένων γλωσσών στο προσωπικό των οργάνων, οργανισμών και υπηρεσιών της Ευρωπαϊκής Ένωσης που εδρεύουν στις Βρυξέλλες (Βέλγιο) και, αφετέρου, να απαγορευθεί στην Επιτροπή να συνάψει με τον επιλεγέντα διαγωνιζόμενο τις σχετικές με τα επίμαχα τμήματα συμβάσεις.
Διατακτικό
Ο Πρόεδρος του Γενικού Δικαστηρίου διατάσσει:
Απορρίπτει την αίτηση ασφαλιστικών μέτρων.
Επιφυλάσσεται ως προς τα δικαστικά έξοδα
____________